tomron87/hebrew-wikipedia-sentences-corpus huggingface dataset:
"Sky Fits Heaven" (בעברית: "הַשָּׁמַיִם מֻתְאָמִים לְגַן-הָעֵדֶן") הוא שיר שהוקלט על ידי הזמרת-יוצרת האמריקאית מדונה, מתוך אלבום האולפן השביעי שלה, (1998).
הוא נכתב והופק על ידי מדונה ופטריק לאונרד; השיר הכיל גם הפקה נוספת שנעשתה על ידי ויליאם אורביט, והוא בעל פרשנויות ליריות משירו של המשורר הבריטי מקס בלאג משנת 1992, .
ללא קרדיט שצוין בהערות האלבום, תפקידו של בלאג בשיר היה נושא למספר פרסומים שהטילו ספק בהשראתה של מדונה מאחורי השיר.
רמיקס רשמי ל-"Sky Fits Heaven" נוצר על ידי ויקטור קלדרון וסאשה, והוא הופץ כסינגל שיווקי בהוצאת חברות התקליטים מאבריק רקורדס והאחים וורנר ב-2 באוקטובר 1998.
ביציאתו, מבקרי מוזיקה שונים ציינו לשבח את ההפקה ה"נרחבת" של אורביט ב-"Sky Fits Heaven".
ברשימת "15 הלא-סינגלים הטובים ביותר של מדונה" שפורסמה באיידולטור, הרצועה דורגה במקום התשיעי וזכתה לשבחים על ידי המבקר סאל צ'ינקוומני שנהנה מ"ההוק השמימי" שלו.
הרמיקס של ויקטור קלדרון וסאשה הגיע למקום ה-41 במצעד שירי הדאנס קלאב של בילבורד בנובמבר 1998, על אף שלא הופץ כסינגל.
"Sky Fits Heaven" בוצע בסיבוב ההופעות העולמי "" (2001), בליווי אקרובטים בהשראה יפנית.
ב-1992, יצירתו של המשורר מקס בלאג שימשה בפרסומות של גאפ, שהשיקה קו ג'ינסים חדש, אותם דגמנה מדשן אמיק.
היצירה התנגנה גם בפרסומות של גאפ ששודרו ב-NBC.
לאחר הצפייה בהן, מדונה יצרה קשר עם בלאג כדי לקבל אישור להשתמש בשיר בחומרים המוזיקליים החדשים שלה.
תוך כדי הלחנת אלבומה Ray of Light משנת 1998, מדונה ובלאג הגיעו לעסקה שתאפשר לזמרת לכלול קטעים מ- בתוך השיר שלה "Sky Fits Heaven"; בתמורה, בלאג לא יקבל קרדיט.
עם יציאתו הראשונית כחלק מ-Ray of Light, דניאל פרנקל מ-E!
News הטיל ספק בכוונותיה של מדונה בשיר, שלדעתו דומה מאוד לעבודתו של בלאג; פרנקל לא היה מודע להסכם שהושג בין השניים.
ג'ורג' ראש וג'ואנה מולוי מניו יורק דיילי ניוז דיווחו לראשונה על התקרית ב-12 במרץ 1998, וטענו ש"מדונה טיפלה בסוגיה המייגעת של הכספים בכך ששילמה לבלאג", תוך השארת שמו מחוץ להערות האלבום.
פרנצ'סקה צ'פמן מ-Philly.com סיכמה את הדיווח: "המוזות של מדונה נעו ממרי הבתולה ועד לספקי פורנו, כך שזה לא הלם שההשראה האחרונה שלה עשויה להגיע מ...
"Sky Fits Heaven" נכתב והופק על ידי מדונה ופטריק לאונרד, עם הפקה נוספת של ויליאם אורביט.
על פי התווים שפורסמו באתר Musicnotes.com על ידי הוצאת אלפרד, "Sky Fits Heaven" נכתב בסולם דו מז'ור ונקבע בסימן הזמן המשותף עם קצב דאנס מהיר-בינוני של 126 פעימות בדקה.
השירה של מדונה נעה בין G3 ל-B♭4, עם נגינה של פסנתר וגיטרה.
השיר עוקב אחר רצף בסיסי של Dm–Am/D–Dm–Am/D כמהלך ההרמוני שלו.
לפי הריסטלינה חריסטובה-גוטהרדט ומליטה אלכסה ורגה בספרן, "מבוא לפרמיולוגיה" (2015), הזמרת ולאונרד משתמשים בפתגמים כדי להעביר מסרים כלליים המבוטאים לעיתים קרובות ב"פתגמים אמיתיים": "Hands fits giving, so do it / If the caps fits, wear it".
בהמשך לדיון בנושאים הדתיים של הרצועה, מדונה התוודתה על ההשראה סביב "Sky Fits Heaven" ו-"Shanti/Ashtangi":
השיר עצמו שופך אור על תפילת פולחן המזרח באמצעות מתודולוגיה אישית, ובעל וקשרים רוחניים בינה לבין בתה שנולדה אז, לורדס.
פול נורת'אפ מ-Third Way ציין את טענתה של הזמרת ש"כל השבילים מובילים אל אלוהים" ("all paths lead to God") בתוך השורות: "האם לא כולם פשוט / מטיילים בדרך שלהם / מסתכלים על השלטים בזמן שהם הולכים?" ().
הדי ג'יים ויקטור קלדרון וסאשה הוזמנו באופן בלעדי להפיק רמיקס משותף עבור "Sky Fits Heaven" ב-1998. הרמיקס של סאשה נוצר אך ורק על ידו, בעוד שהרמיקס הידוע יותר של ויקטור קלדרון וסאשה הולחן כחלק משיתוף פעולה בין השניים.
לפי קלדרון עצמו, הוא היה צריך לבנות מחדש את ההרכב כולו כדי שהרמיקס "יעבוד כמו שצריך".
אף אחד משני הדי ג'יים לא הצליח לפגוש אישית את מדונה כחלק מהעבודה, מה שסאשה מצא "מלחיץ יותר".
קלדרון כלל מאוחר יותר את הרמיקס הסופי של "Sky Fits Heaven", בנוסף לרמיקסים עבור "Frozen" ו-"Ray of Light" גם בתקליטור דמו שיצא בהוצאת חברת התקליטים סוני מיוזיק אנטרטיינמנט ב-2 באוקטובר 1998.
כיוון שהרמיקס לא הופץ כסינגל מסחרי או נשלח להשמעה ברדיו, "Sky Fits Heaven" לא היה יכול להופיע באף אחד ממצעדי הבילבורד, כמו גם במצעדי הרדיו.
"Sky Fits Heaven" הופיע לראשונה במצעד שירי הדאנס קלאב ב-24 באוקטובר 1998, במקום ה-45. הוא הגיע למיקום השיא שלו ודורג במקום ה-41, שם שהה במשך שלושה שבועות נוספים לפני שיצא מהמצעד.
במרוצת השנים הוקלט השיר בידי אמנים רבים כדוגמת: מאט פישל , מקהלת PS22 ושאזה עטאללה.
מייקל פאולטה מבילבורד העריך את מדונה על שעזרה "להאיר 'אור' מיינסטרים על סוגת הדאנס", והודה שהוא "לא יכול שלא לקבל עור ברווז" מהשיר, ואילו רוב שפילד מרולינג סטון מצא אותו "מעניין".
כחלק מביקורת של Ray of Light שנעשתה לרגל 15 שנים ליציאתו, סטיבן סירס מאיידולטור הצהיר בחיוב שבנוסף לרצועת האלבום "Skin", שני השירים "נשמעים מרעידי אדמה, בתוך מערכת הסאונד הגדולה הזו שנקראת, Ray of Light".
ברשימת "15 הלא-סינגלים הגדולים של מדונה" שפורסמה במגזין סלנט, סאל צ'ינקוומני ואריק הנדרסון דירגו את "Sky Fits Heaven" במקום התשיעי.
צ'ינקוומני טען שהשיר הוא פלא בשל "ההוק השמימי" שלו, והפקתו ללא הדופי של אורביט.
בספרו, Kate Bush and Hounds of Love, רון מוי לא אהב את תפקידו של "האורח" בשיר, שלדעתו "אופייני לעבודותיו של [...] אורביט".
הסופר מת'יו רטנמונד כלל את השיר במקום ה-16 ברשימת "השירים הטובים ביותר בקריירה של מדונה".
באוגוסט 2018, בילבורד בחרו בו כשיר ה-52 בגודלו של הזמרת, וכינו אותו "אחת הרצועות השאפתניות ביותר מבחינה מוזיקלית של מדונה של שנות התשעים; ["Sky Fits Heaven"] משלב צלילי טראנס לצד צלילי תופים ובס.
הוא בעל אווירה אפלה המהולה בקצת אור, ויש בו ביצועיים קוליים מרשימים ביותר של מדונה.
המדיטציות הליריות בהשראת מקס בלאג של מאדג' גובלות מדי פעם באטימות, אך הפזמון שלו מתרומם אפילו גבוה מהצפוי וקל להבנה, ונרשם למעשה כמגדיר קריירה".
תוך כדי קידום Ray of Light ב-14 בפברואר 1998, מדונה ביצעה את "Sky Fits Heaven", "" ו-"Ray of Light" במועדון הלילה רוקסי NYC.
בהמשך, "Sky Fits Heaven" נכללה גם בסיבוב ההופעות העולמי "" (2001), כדי לתמוך הן ב-Ray of Light והן באלבום האולפן השמיני שלה (2000).
במהלך ההופעות, מדונה ביצעה את השיר כשהיא מתנדנדת על נדנדות בהשראת תפאורה יפנית.
קלייב יאנג מ-AllMusic התרשם מהופעתה של מדונה עם שיר וטען שהופתע מכך שהיא ביצעה כל תו עבור הקהל.
במהלך ההופעה האחרונה שנערכה בלוס אנג'לס בסטייפלס סנטר, בעלה של מדונה, גאי ריצ'י, הופיע כסמוראי כשהוא לבוש בחולצת לוס אנג'לס לייקרס.
הביצוע של השיר ב-26 באוגוסט 2001 בפאלאס של אובורן הילס הוקלט והופץ באלבום ההופעה, Drowned World Tour 2001, שיצא לאור ברחבי העולם ב-26 באוגוסט 2001.
WB מיוזיק קרופ / הוצאת ובו גירל, בע"מ (ASCAP)
WB מיוזיק קרופ / נו טומייטו מיוזיק (ASCAP)
אזורתאריך יציאהפורמטחברת תקליטיםמקורארצות הברית2 באוקטובר 1998תקליטור • תקליט 12 אינץ'האחים וורנר • מאבריק
SkyLink הוא סמל מסחרי המופעל על ידי Tele2 רוסיה ומספק שירותי תקשורת סלולרית בתקני IMT-MC-450 ו-LTE-450. החברה התקיימה משנת 2003 עד 2015 והחזיקה ברישיון הפעלת רשת בתדר 450 מגה-הרץ ב-73 מחוזות רוסיה (לשימוש ב-CDMA), 1,800 מגה-הרץ ב-45 מחוזות (לשימוש עבור GSM), 1,920—1,935 מגה-הרץ ו-2,110—2,125 מגה-הרץ ב-73 מחוזות (לשימוש ב-CDMA ו-UMTS).
החברה הוקמה על בסיס ספקית התקשורת הסלולרית דלתא טלקום (Дельта Телеком) ומפעילת תקשורת הסלולרית של מוסקבה, "תקשורת הסלולר המוסקבאית" («Московская сотовая связь»), שהתקיימה מדצמבר 1991 עד 1 באוקטובר 2016 ועל בסיס מפעילה סלולרית בשם "סונט".
ב-2003 עברה לשידור בתדרים דיגיטליים והצטרפה לספקיות נוספות שפעלו על תקן NMT-450..
ב-22 בדצמבר 2010 הנהלת החברה החליקה על השקת רשת GSM בכל מחוזות רוסיה, אך בפועל ההשקה מעולם לא יצאה לפועל.
ביולי 2008 נרכשה על ידי חברת ההשקעות סיסטמה, אך באוקטובר 2010 עברה לבעלות חברת ההחזקות "סביאזאינווסט", שמכרה את מניותיה ביולי 2012 לידי חברת רוסטלקום.
במרץ 2014 הוקמה Tele2 רוסיה שקיבלה את השליטה על SkyLink.
ביוני 2015 Tele2 השלימה מהלך לארגון מחדש תוך התמזגות עם 33 חברות בת, ביניהן SkyLink.
המהלך הביא לפירוקה של SkyLink.
SkyLink השיקה מכשירי טלפון שפותחו במיוחד עבורה לשימוש בתדר 450 מגה-הרץ בתקן CDMA.
בשנת 2011 לבדה הושקו כ-30 דגמי טלפון.
לאחר 2011 יצירת טלפונים חדשים הופסקהאך דגמים סיניים חדשים בתדר CDMA-450 המשיכו להופיע בשוק.
Slack (סלאק) היא פלטפורמה ממוחשבת להעברת מסרים מיידיים המבוססת על טכנולוגיית ענן שפותחה על ידי חברת Slack Technologies.
המטרה של הפלטפורמה היא לקדם אפשרות של עובדים שעובדים על משימות משותפות או במערכות ארגוניות משותפות לתקשר ביניהם על היבטים שונים של העבודה וקידום המשימות.
Slack הושקה באוגוסט 2013 ככלי פנימי עבור חברת Tiny Speck של סטיוארט באטרפילד, במהלך פיתוח המשחק המקוון Glitch.
בשנת 2020 חברת סיילספורס רכשה את סלאק תמורת 27.7 מיליארד דולר מתוך תפישה שסלאק יסייע ללקוחות סיילספורס לנהל יותר טוב את המשימות שלהם.
בפברואר 2015 Slack נפרצה למשך ארבעה ימים, במהלכם חלק מהנתונים של המשתמשים נפגעו.
הנתונים כללו כתובות דואר אלקטרוני, שמות משתמשים, סיסמאות, ובמקרים מסוימים, מספרי טלפון ומזהי סקייפ שמשתמשים קישרו לחשבונות שלהם.
Slack הוסיפה אימות דו-שלבי לשירותים שלה בתגובה לפריצות.
Slack מאפשרת תקשורת כתובה ב־12 שפות, בהן אנגלית, עברית, ועוד.
התקשורת בסלאק היא דרך ערוצים וישנם שני סוגי ערוצים: ערוצים פרטיים (המאפשרים שיחות סגורות בין שניים או יותר אנשים) וערוצים ציבוריים (פתוחים לכל מי שיש לו גישה לחשבון הסלאק הספציפי מעוניין ומצטרף לערוץ הציבורי).
הערוצים מאורגנים לפי נושא, וכל מי שחבר במערכת סלאק כלשהי ויכול להקים ערוץ חדש.
כלומר, שיחות תקשורת בסלאק יכולות להיות בקבוצות פרטיות, בהן המידע נשאר חסוי רק למי שהוזמן לקבוצה או בקבוצות ציבוריות, שכל אחד בארגון יכול להצטרף.
ניתן לחפש בתוך Slack תוכן, כולל קבצים, שיחות ואנשים.
משתמשים יכולים להוסיף כפתורי אמוג'י להודעות שלהם, על מנת שמשתמשים אחרים יוכלו להגיב.
התוכנית החינמית של Slack מאפשרת לראות ולחפש ב-10,000 ההודעות האחרונות.
צוותי Slack הם למעשה קבוצת אנשים שהצטרפה לערוץ סלאק כלשהו.
צוות יכול להיות צוות עבודה על נושא מסוים אבל יכול גם להיות קבוצת אנשים בעלת עניין משותף.
כך יש ערוצים של עובדים בעלי תחביבים משותפים, בעלי צרכים דומים (למשל הורים לילדים קטנים או עובדים הגרים ביישובים ספציפיים).
הסלאק מאפשר לקהילות, קבוצות או צוותים להצטרף ל"סביבת עבודה" דרך כתובת אתר או הזמנה ספציפית שנשלחה על ידי מנהל הצוות או הבעלים.
אף על פי ש-Slack פותח לתקשורת ארגונית, הוא אומץ כפלטפורמה קהילתית, ומשמש גם לקבוצות המשתפות פעולה מבלי שכל המשתתפים עובדים ביחד באותו ארגון.
כך הסלאק מחליף לוחות מודעות או קבוצות מדיה חברתית בפייסבוק או ב־LinkedIn.
הערוצים הציבוריים מאפשרים לחברי הצוות לתקשר ללא שימוש בדוא"ל או בקבוצות SMS.
הערוצים הציבוריים פתוחים לכל מי שבסביבת העבודה.
ערוצים פרטיים מאפשרים שיחות פרטיות יותר בין תתי קבוצות קטנות.
ניתן להשתמש בערוצים פרטיים אלה לארגון צוותים גדולים.
הודעות ישירות מאפשרות לשלוח הודעות פרטיות למשתמשים ספציפיים ולא לקבוצת אנשים.
הודעות ישירות יכולות לכלול עד תשעה אנשים.
Slack משלב שירותי צד שלישי רבים ותומך גם באינטגרציות שנבנו על ידי הקהילה.
שילובים עיקריים כוללים שירותים כמו גוגל דרייב, Dropbox ו-GitHub.
בדצמבר 2015, השיקה Slack את ספריית היישומים שלהם, המורכבת מלמעלה מ-150 אינטגרציות שהמשתמשים יכולים להתקין.
במרץ 2018 הכריזה Slack על שיתוף פעולה עם חברת ניהול ההון הפיננסי והאנושי Workday.
שיתוף פעולה זה מאפשר ללקוחות Workday לגשת לתכונות של Workday ישירות מממשק ה-Slack.
Slack מספק ממשק תכנות יישומים (API) למשתמשים ליצירת אפליקציות ותהליכים אוטומטיים, כמו שליחת התראות אוטומטיות המבוססות על קלט אנושי ושליחת התראות בתנאים מוגדרים, על מנת להקל על המשתמשים.
ממשק ה-API של Slack צוין בזכות תאימותו לסוגים רבים של יישומים, מסגרות ושירותים.
Slack מספקת אפליקציות סלולריות ל-iOS ולאנדרואיד בנוסף ללקוחות דפדפן האינטרנט ולקוחות שולחן העבודה שלהם עבור macOS, Windows ו-Linux (בטא).
Slack זמינה גם עבור משתמשי Apple Watch ומאפשר למשתמשים לשלוח הודעות ישירות, לראות אזכורים ולענות תשובות פשוטות.
היא הוצגה במסך הבית של Apple Watch בסרטון פרסומי בשנת 2015.
Slack הוא מוצר freemium, שתכונותיו העיקריות בתשלום הן היכולת לערוך חיפוש ביותר מ־10,000 הודעות בארכיון והיכולת להוסיף יישומים ואינטגרציות ללא הגבלה.
8,000 לקוחות נרשמו לשירות תוך 24 שעות מרגע השקתו באוגוסט 2013. בפברואר 2015 החברה דיווחה כי כ-10,000 משתמשים פעילים יומיים חדשים נרשמים כל שבוע, ושיש לה יותר מ-135,000 מנויים בתשלום הפרוסים על פני 60,000 צוותים.
באפריל 2015 מספרים אלו גדלו ל-200,000 מנויים בתשלום ולסך של 750,000 משתמשים פעילים מדי יום.
בסוף 2015, Slack עברה יותר ממיליון משתמשים פעילים באופן יום-יומי.
במאי 2018, ל-Slack היו מעל 8 מיליון משתמשים יומיים, 3 מיליון מהם מנויים בתשלום.
בזמן הגשת S-1 להנפקה, ב-26 באפריל 2019, דיווחה Slack על יותר מ-10 מיליון משתמשים פעילים מדי יום מיותר מ-600,000 ארגונים, מלמעלה מ-150 מדינות.
במרץ 2015 נכתב ב"פייננשל טיימס" כי Slack הייתה הטכנולוגיה העסקית הראשונה שעברה מתחום העסקים לשימוש אישי מאז מיקרוסופט אופיס ובלקברי.
בטקס פרסי ה-Crunchies העשירי, שאורגן על ידי אתר TechCrunch, זכתה Slack בפרס הסטארט-אפ הטוב ביותר לשנת 2017.
Slack ספגה ביקורת מצד משתמשים על אחסון נתוני המשתמשים אך ורק בשרתי ענן שבשליטת Slack.
זה נמצא כבעיה מסוימת למשתמשים עם צוותים גדולים, שחוו בעיות בקישוריות בתוך האפליקציה, גישה להודעות בארכיון, ומספר המשתמשים ב"סביבת עבודה נתונה".
Slack ספגה לאחרונה ביקורת על שינוי במדיניות הפרטיות שלהם, המאפשרת למנהלי סביבת העבודה גישה לכל הערוצים הציבוריים והפרטיים, ללא צורך בהסכמה מצד גורמים כלשהם המשתמשים באפליקציה.
על פי המדיניות, למשתמשים ב־Slack לא מופיעה הודעה כאשר ניתן לגשת למידע שלהם.
טענות בולטות אחרות מבקרות את Slack על כך שהיא ממכרת, פוגעת בפרודוקטיביות של המשתמשים, ומציגה מידע אישי כגון דוא"ל למשתמשים אחרים כברירת מחדל.
"Skin" (בעברית: "עור") הוא סינגל שהוקלט על הזמרת-יוצרת האמריקאית סברינה קרפנטר.
השיר יצא לאור ב-22 בינואר 2021, על ידי חברת התקליטים איילנד רקורדס.
השיר נכתב על ידי סברינה קרפנטר, ריאן מקמהון, טיה סקולה והופק על ידי ריאן מקמהון.
השיר הוא שיר בסגנון הסינת'-פופ.
זהו שירה הראשון של קרפנטר לאחר שעזבה את חברת התקליטים הוליווד רקורדס בה פעלה משנת 2014.
קרפנטר טענה כי כתבה את השיר ללא כוונה תחילה להוציא אותו.
לאחר צאת השיר החלו לעלות השערות שמילות השיר מתרכזות סביב "משולש אהבה" המתוקשר בין קרפנטר, אוליביה רודריגו וג'ושוע באסט, הטענות הועלו בשל צאת כתגובה לסינגל של רודריגו "Drivers License".
לאחר מכן הכחישה קרפנטר וטענה שהשיר הוא אינו שיר דיס והוא לא נכתב על מישהו מסוים.
הווידאו קליפ המלא שצולם לשיר בכיכובו של השחקן גאווין לת'רווד הועלה לערוץ היוטיוב של קרפנטר ב-2 בפברואר 2021.
מדינה תאריך יציאה פורמט חברת תקליטיםמקורעולם22 בינואר 2021הזרמת מוזיקה • הורדה דיגיטליתאיילנד רקורדסארצות הברית26 בינואר 2021רדיו להיטים עכשווייםאיילנד רקורדס • ריפבליק רקורדס
Skywald Publications (מבוטא: סקייוולד פאבליקיישנס) הייתה הוצאת ספרים אמריקאית, שעיקר עיסוקה היה כתבי עת של קומיקס שחור-לבן.
ההוצאה פרסמה כמה מאנתולוגיות האימה המפורסמות בעולם הקומיקס, כמו Nightmare, Psycho ו-Scream.
ההוצאה פרסמה אף מספר ספרי קומיקס מז'אנרים אחרים, כמו קומדיה, מתח, דרמה וסאטירה.
הוצאת הספרים היוותה את המתחרה העיקרית לחברת הקומיקס "וורן הוצאה לאור" , והייתה דומה לה בתכניה עד מאוד.
למעשה, כדי לחכות את החברה המתחרה, העסיקה סקייוולד כמה מהמחברים שהעסיקה גם וורן.
ההוצאה פעלה בסך הכל חמש שנים, משנת 1970 עד 1975.
בין הסופרים והמחברים שפרסמו ספרים על ידי ההוצאה נמנים גרדנר פוקס, ולן ויין; בין האמנים שפרסמו על ידיה נמנים ג'ין דיי וטום סאטון .
רבים מהמחברים שפעלו בהוצאה וב"וורן" השתמשו בשמות בדויים בחשש לפיטורים מצד שתי החברות.
Skylight - הוא מרכז עסקים הממוקם בכתובת לנינגרדסקי פרוספקט 39 במחוז המרכזי של העיר מוסקבה.
Skylight מורכב משני בניינים שהוקמו על מסד אחד בן חמש קומות.
נוצר על פי התכנון האדריכלי של אלכסיי וורונטסוב, הבנייה בוצעה על ידי חברת GALS Development.
לשני המגדלים אותו גובה של 109 מטר ובאותו זמן, הם בלתי תלויים זה בזה מבחינה תפקודית.
במרכז עסקים יש סניף בנק בקומת הקרקע, מסופי תשלום, שתי מסעדות, בית קפה, סלון פרחים, מכון כושר וחנויות.
השטח הכולל של המרכז הוא 111,000 מ"ר, 27 קומות קרקעיות ו-5 קומות תת-קרקעיות.
המשכיר של כל מגדל "A" היא חברת VK לתקופה של 10 שנים.
"Skin of My Teeth" הוא סינגל שהוקלט על ידי הזמרת-יוצרת האמריקאית דמי לובאטו, מתוך אלבום האולפן השמיני שלה, Holy Fvck (2022).
הוא יצא לאור ב-10 ביוני 2022, על ידי חברת התקליטים איילנד רקורדס, כסינגל המוביל מתוך האלבום.
אחריו, יצא לאור "Substance" כסינגל השני מתוך האלבום.
השיר הגיע למקום ה-13 במצעד שירי הרוק & האלטרנטיביים.
השיר נכתב על ידי דמי לובאטו, אואק פלדר, אלכס ניפורוס, קית' סורלס, לורה ולטז וליל ארון והופק על ידי אואק פלדר, אלכס ניפורוס וקית' "Ten4" סורלס.
לובאטו דיברה על משמעותו של השיר, כמו גם על משמעות השם שלו בריאיון שאירע עם Genius.
בהמשך, לובאטו הסבירה שהיא "לא הייתה צריכה עזרה מאף אחד במסע שלה".
הווידאו קליפ של "Skin of My Teeth" הועלה לערוץ היוטיוב הרשמי של דמי לובאטו ב-10 ביוני 2022.
אזורתאריך יציאהפורמטחברת תקליטיםמקורכלל העולם10 ביוני 2022הזרמת מוזיקה • הורדה דיגיטליתאיילנד
Skynet היא סדרת לווייני תקשורת לצרכים צבאיים בריטית שפועלת החל משנת 1969. עם הפעלתה בריטניה הפכה למדינה השלישית בעלת לוויין תקשורת לצורכי צבא.
הלוויינים מספקים תקשורת ליחידות של הכוחות המזוינים של בריטניה, שירותי מודיעין בריטיים, יחידות ממשלתיות נוספות וממשלות ידידותיות.
עד לשנת 2003 המערכת הופעלה על ידי חיל האוויר המלכותי ומשרד ההגנה.
בשנת 2003 ניהול המערכת הועבר לחברת "איירבוס".
בהתאם להסכם הפעלה, "איירבוס" ראשית להשכיר יכולת עודפת של הלוויינים לחברי נאט"ו ומספר ממשלות לרבות חברי חמש העיניים.
משדר ההגנה פעול עתה (נכון לשנת 2023) על שלב פיתוח הבא של המערכת.
בתחילת שנות ה-60 של המאה ה-20 רק ארצות הברית וברית המועצות היו בעלי לווייני תקשורת לצורכי צבא.
בשנת 1962 משרד ההגנה הבריטי החליט על פיתוח מערכת נפרדת.
בשנת 1965 ממשלת ארצות הברית העבירה לבריטניה הצעה להשתתף בתוכנית "Defense Satellite Communications System" שהייתה בפיתוח על ידי Marconi Company.
בריטים החליטו לפתח מערכת נפרדת וחוזה הועבר לPhilco Ford שהייתה צריכה לשתף פעולה עם Marconi Company.
שיגור הלוויינים היה אמור להתבצע בעזרת משגר אמריקאי.
בקרקע נבנו 9 תחנות שהיו יכולים ליצור קשר עם מערכת Defense Satellite Communications System שפותחה על ידי ארצות הברית.
הלוויין הראשון שוגר בשנת 1969. הלקוח העיקרי היה מטה התקשורת הממשלתית.
הלווין היה במשקל 122 ק"ג והעביר נתונים ב-2 ערוצי תקשורת.
בשנת 1974 שוגר לוויין מהדור השני של המערכת.
הלוויין Skynet 2B פעל כ-20 שנים.
פיתוח דגם Skynet 3 הוקפא לאור החלטה להתבסס על לוויינים אמריקאים ולווייני נאט"ו.
אמנם אירועי מלחמת פוקלנד הוכיחו לממשל הבריטי שיש צורך במערכת עצמאית.
שיגור לווין Skynet 4 בוצע בשנת 1988. על הלווין הותקנו 8 משיבים.
נכון לשנת 2022 לוויין Skynet 4C נמצא בעבודה.
הלוויינים היו במשקל 670 ק"ג.
בשנת 2007 שוגר לראשונה לוויין מסדרה Skynet 5. הלוויינים היו במשקל 4,700 ק"ג ואורך חיים מתוכנן של 15 שנים.
על הלווין הותקנו 15 משיבים וציוד נוסף.
הלוויין הרביעי והאחרון שוגר בשנת 2012.
בשנת 2018 משרד ההגנה בריטי החל התארגנות למערכת Skynet 6. תכנון וייצור הלוויין במפעלי "איירבוס" החל בסוף 2021. הלוויין הראשון מתוכנן לשיגור בשנת 2025.
Skool Luv Affair הוא המיני-אלבום השני של להקת הבנים הדרום קוריאנית BTS.
האלבום בן עשרת השירים פורסם על ידי ביג היט אנטרטיינמנט ב-12 בפברואר 2014, עם "Boy in Luv" כסינגל המוביל שלו.
סינגל שני, "Just One Day", פורסם באפריל.
מהדורה מחודשת ומוגבלת של האלבום, Skool Luv Affair Special Addition, שוחררה ב-14 במאי 2014. לאחר שההוצאה הראשונה שלו אזלה, האלבום לא היה זמין לרכישה במשך שש שנים.
ביג היט הפכה את האלבום לזמין לרכישה שוב באוקטובר 2020, עקב ביקוש ופופולריות.
ב-26 בינואר 2014, ביג היט אנטרטיינמנט פתחה שעון ספירה לאחור באתר הרשמי של BTS וב-2 בפברואר העלתה טריילר קאמבק ליוטיוב כחלק מההכנות ליציאת האלבום ולהופעות הקאמבק.
שלושה ימים לאחר מכן, פורסם סדרה צבעונית של אנימציות המהבהבות על המסך, בליווי ראפ של RM.
ביג היט אנטרטיינמנט חשפה את רשימת השירים ואת תמונת הקונספט לאלבום הקרוב של BTS בחשבון הטוויטר הרשמי ובדף הפייסבוק שלהם.
היא גם פרסמה את העיצוב והפרטים של האלבום הפיזי שילווה ב ופוטוקארד.
BTS פרסמו תצוגה מקדימה של אלבום יום לאחר מכן, וחשפו ש-"Boy in Luv" יהיה הסינגל המוביל של האלבום.
ב-6 בפברואר 2014 פרסמה ביג היט אנטרטיינמנט שיר אחד, "Just One Day", לסטרימינג מוקדם לקראת הקאמבק של BTS.
ב-2 באפריל, הם הוציאו טיזר וידאו קליפ לשיר.
BTS ערכו מסיבת עיתונאים ומופע קאמבק ב-11 בפברואר 2014, וביצעו לראשונה את "Boy in Luv" ו-"Jump".
ב-13 בפברואר החלו BTS בקידום האלבום ב שונות.
"Boy In Luv" קיבל מועמדות למקום הראשון ב בפרק ששודר ב-23 בפברואר.
ב-29 במרץ הם ערכו את מפגש המעריצים הראשון שלהם, "BTS Global Official Fanclub A.R.M.Y 1ST Muster", וביצעו שירים מהאלבום החדש בפני 3,000 מעריצים.
ב-9 באפריל חידשו BTS את פעילות הקידום בתוכניות המוזיקה בעקבות יציאתו של "Just One Day" כסינגל.
ב-11 בפברואר פורסם הקליפ של "Boy in Luv".
ב-20 בפברואר, פורסמה גרסת הכורוגרפיה של "Boy in Luv" כשבאותן דקות BTS היו בעיצומה של הופעה בתוכנית מוזיקה.
ב-6 באפריל פורסם הקליפ של "Just One Day" כהכנה להמשך פעילות הקידום של הקבוצה.
בקליפ נראו החברים יושבים באור ובצללים וכן רוקדים עם כיסאות על רקע לבן.
שלוש גרסאות שונות לקליפ של "Boy in Luv" יצאו לאחר פרסום הגרסה המקורית, ביניהם גרסת כוריאוגרפיה וגרסת הבעות הפנים.
הכוריאוגרפיה של "Boy In Luv" נוצרה על ידי צוות GRV ודוד לים.
הקליפים של "Boy in Luv" ו-"Just One Day" הופקו ובוימו על ידי לומפנס ו-GDW.
מבחינה מוזיקלית, BTS שמרו באלבום על הרבה מהשפעות ההיפ-הופ שלהם ועל השילוב של ה-R&B והארד רוק, ב-Skool Luv Affair ביצעו שינוי בנושאי השירים ועברו מנושאים הקשורים לחלומות ואושר לנושאים הקשורים לאהבה, תוך התמקדות בגיל בית הספר ואהבת נעורים.
Skool Luv Affair הגיע היישר למקום השלישי ב בדרום קוריאה, במצעד שפורסם ב-8 בפברואר, ועלה למקום הראשון חודשיים לאחר מכן במצעד שפורסם ב-26 באפריל במהלך פעילות הקידום של "Just One Day".
האלבום הגיע למקום ה-20 במצעד סוף השנה של גאון, עם 86,004 עותקים שנמכרו.
בארצות הברית, האלבום הגיע למקום השלישי במצעד אלבומי העולם של בילבורד וזוהי הפעם הפעם הראשונה שבה נכנס אלבום של BTS למצעד אלבומי העולם.
הלהקה הופיעה במצעד שירי העולם הדיגיטליים בפעם השנייה, עם שלושה שירים מהאלבום שנכנסו לדירוג: "Boy In Luv" ו-"Tomorrow" שהגיעו למקומות ה-5 וה-24 בהתאמה במצעד שפורסם ב-1 במרץ, בעוד ש-"Just One Day" הגיע במהלך תקופת הקידום שלו בחודש הבא למקום ה-25 במצעד שפורסם ב-26 באפריל.
מהדורה מחודשת ומוגבלת של האלבום, ששמה Skool Luv Affair Special Addition, הוכרזה על ידי ביג היט ב-7 במאי 2014. הזמנות מוקדמות החלו באותו יום וב-14 במאי יצא האלבום.
האלבום הגיע למקום הראשון במצעד האלבומים של גאון שסקר את התקופה שבין ה-11 ל-17 במאי, המשיך למכור עוד 14,852 עותקים מצטברים והגיע למקום ה-98 במצעד סוף השנה של גאון.
לאחר שההוצאה הראשונה שלו אזלה, האלבום לא היה זמין לרכישה במשך שש שנים.
ב-7 בספטמבר 2020, ביג היט הודיעה שהמהדורה המחודשת תודפס שוב ותשוחרר ב-13 באוקטובר בעקבות סקר שערכה החברה באוגוסט דרך Weverse ובו נשאלו המעריצים איזו יצירה של BTS שאזלה מהמלאי היו רוצים שתהפוך לזמינה שוב.
הנתונים שנאספו הצביעו על תמיכה גורפת של המעריצים בהחזרתו של Skool Luv Affair Special Addition למלאי.
הזמנות מוקדמות החלו ב-8 בספטמבר ונמשכו עד לתאריך השחרור.
עם יציאתו, נכנס האלבום מחדש למצעד האלבומים של גאון לחודש אוקטובר, ודורג במקום הרביעי.
עד סוף השנה נמכר האלבום ב-670,500 עותקים והגיע למקום ה-10 במצעד סוף השנה של גאון.
ביפן, האלבום הגיע למקום השלישי ב שפורסם ב-26 באוקטובר, עם 37,689 עותקים שנמכרו בתקופה שבין ה-12 ל-18 באוקטובר.
עד סוף אוקטובר הוא מכר 40,829 עותקים והגיע למקום ה-10 במצעד האלבומים החודשי.
האלבום דורג במקום ה-89 במצעד השנתי של אוריקון.
בארצות הברית, המהדורה המחודשת הגיע היישר למקום ה-12 במצעד הבילבורד 200 שפורסם ב-31 באוקטובר עם 28,000 יחידות יחידות שקולות לאלבום שנמכרו.
מתוך מספר זה, 26,000 היו מכירות טהורות, מה שהוביל את האלבום למקום הרביעי במצעד מכירות האלבומים המובילים.
"", "Just One Day" ו-"Tomorrow" נכנסו מחדש למצעד שירי העולם הדיגיטליים שפורסם באותו תאריך ודורגו במקומות ה-3, 5 ו-7 בהתאמה ובכך התעלו על הדירוגים הראשוניים שלהם במצעד בשנת 2014.
אלבוםאזורתאריך יציאהפורמטחברת תקליטיםSkool Luv Affairקוריאה הדרומית12 בפברואר 2014תקליטור • הורדה דיגיטליתביג היט מיוזיק • לואן אנטרטיינמנטעולמיהורדה דיגיטליתSkool Luv Affair Special Additionקוריאה הדרומית14 במאי 2014תקליטור • הורדה דיגיטליתעולמי13 באוקטובר 2020תקליטור
"Skin o' My Teeth" (בעברית: "עור השיניים שלי") הוא שיר של להקת הת'ראש מטאל האמריקאית מגאדת'.
זהו הסינגל הרביעי מתוך אלבום הלהקה Countdown to Extinction.
באורך של 3 דקות ו-14 שניות, זהו השיר הקצר ביותר באלבום.
השיר, שנכתב על ידי דייב מאסטיין, עוסק בנושא של ניסיון התאבדות, בדומה למקור הביטוי "עור השיניים שלי" ("Skin of my teeth"), שבו הפרשן נמלט בקושי ממוות.
שיר זה נוגן בהופעת הלהקה בארגנטינה, שהתיעוד שלה הופץ על גבי DVD בשם That One Night: Live in Buenos Aires, אולם שיר זה לא נכלל בגרסה הסופית של ה-DVD.
השיר מופיע בגרסת אייטונס של ההופעה.
שיר זה נוגן מאוחר יותר בהופעה בסן דייגו ומופיע ב-DVD המקביל Blood in the Water: Live in San Diego.
SkyBox Labs בע"מ היא מפתחת משחקי וידאו קנדית הממוקמת בברנבי שבקולומביה הבריטית.
החברה נוסדה בשנת 2011 על ידי דרק מקניל, שיאנג קונג וסטיבן סילבסטר שפרשו מחברת EA Canada.
החברה ידועה בעיקר בזכות עבודתם עם אולפני Xbox Game ומשחקי המחשב Halo, Age of Empires ומיינקראפט.
Sky Sting (עוקץ שמיים) הוא טיל אוויר-אוויר ארוך טווח מדור שישי שפותח על ידי חברת רפאל.
נחשף בתערוכת האוויר בפריז בשנת 2023.
הטיל בעל ראש ביות אלקטרו-מגנטי מתקדם, מופעל על ידי מנוע רקטי בעל 3 פעימות, ומתהדר בטווח של עד 250 ק"מ.
המוצר הסופי יוכל לשמש הן כטיל אויר-אוויר והן כמיירט במערכת הגנה אווירית.
בשנת 2025 התפרסם כי החברה הציעה את הטיל להודו.
Sky UK Limited (או בקיצור Sky UK או Sky) היא חברת טלקומוניקציה המייצרת תוכני טלוויזיה, קווי אינטרנט וקווי טלפון.
Sky UK היא חברה בת של קבוצת סקיי, קונצרן תקשורת בריטי.
Sky UK היא חברת תקשורת ידועה בממלכה המאוחדת, המשדרת חדשות תחת Sky News, תוכני ספורט תחת Sky Sports, ותכני טלוויזיה תחת Sky Studios.
היא מובילה בתעשיית הטלוויזיה בתשלום, ונכון לשנת 2019, היו לה 12.7 מיליון לקוחות.
Sky UK נחשבת לאחת מארבעה ענקיות האינטרנט בממלכה המאוחדת.
מאז שנות ה-90 הפכה החברה לענקית בתעשיית הטלקומוניקציה.
היא שידרה תוכני הוליווד ואת הפרמייר ליג, ליגת כדורגל אנגלית.
ב-2010, החברה Sky UK הגיעה לכ-10 מיליון בתים, והפכה לחברת הטלקומוניקציה האירופאית הראשונה שהגיעה להישג זה מבין חברות שידורים בתשלום (pay-TV).
ב-1 במרץ 2018, Sky UK חתמה על הסכם עם ספקית התכנים האמריקאית נטפליקס, והיא איפשרה לה לשדר תכנים בינלאומיים.
ב-4 באוקטובר 2018, תאגיד התקשורת האמריקאי קומקאסט רכש שליטה 76.8% מהחברה.
בהמשך התאגיד רכש את שאר החברה, שכיום נמצאת תחת שליטתו.
Slicker Than Your Average הוא אלבום הסולו השני של קרייג דייוויד.
האלבום יצא לאור ב-19 בנובמבר 2002 על ידי אטלנטיק רקורדס.
האלבום מכר ברחבי העולם כ-3 מיליון עותקים.
האלבום דורג במקום ה-3 במצעד האלבומים הבריטי ובמקום ה-32 במצעד האלבומים האמריקאי.
Hidden Agenda - מקום 10 בבריטניה
Rise And Fall - מקום 2 בבריטניה
Spanish - מקום 8 בבריטניה
Slippery When Wet הוא אלבום האולפן השלישי של להקת בון ג'ובי.
האלבום יצא באוגוסט 1986, וזכה להצלחה מסחרית מיידית.
האלבום שהה במשך 8 שבועות במקום הראשון של מצעד הבילבורד 200.
Slippery When Wet הוא האלבום הנמכר ביותר של הלהקה, והוא מכר 12 מיליון עותקים בארצות הברית ולמעלה מ-28 מיליון עותקים ברחבי העולם, מה שהופך אותו לאלבום האולפן ה-21 הכי נמכר בכל הזמנים.
האלבום הוכתר כאלבום השנה של 1987 על ידי בילבורד.
השירים באלבום הם בין המוכרים ביותר שהוציאה הלהקה.
אחרי ההצלחה הבינונית של האלבום הקודם "Fahrenheit 7800°" הלהקה לא הפכה להצלחה הגדולה שהם קיוו שיהפכו, ולכן החליטו לשנות את הגישה באלבום הבא.
אחרי ששכרו את כותב השירים המקצועי דזמונד צ'יילד (שגם עבד בשביל קיס ואירוסמית, אליס קופר וריקי מרטין) הם כתבו יחד כ-30 שירים והשמיעו אותם לנערים בניו ג'רזי ובניו יורק, וביססו את סדר 10 השירים שנבחרו באלבום על פי דעותיהם.
ברוס פיירביירן נבחר כמפיק האלבום, ובוב רוק היה אחראי על המיקסים.
את האלבום כתבו יחד ג'ון בון ג'ובי וריצ'י סמבורה, מלבד שלושה שירים, "You Give Love A Bad Name", "Livin' On A Prayer" ו-"Without Love", שנכתבו יחד עם דזמונד צ'יילד.
השיר "You Give Love A Bad Name" נכתב על ידי ג'ון, ריצ'י ודזמונד צ'יילד, והוא מתאר מערכת יחסים עם אישה תחמנית, תככנית ובוגדנית.
השיר כולל מספר שורות קליטות שנועדו להתאים גם לקהל המיינסטרים, והוא הגיע למקום הראשון במצעד הבילבורד הוט 100. לפזמון מבנה מאוד דומה לשיר "If You Were A Woman And I Was A Man" של בוני טיילר, שגם הוא נכתב על ידי דזמונד צ'יילד.
בקומדיית המצבים האמריקאית "איך פגשתי את אמא", ברני סטינסון מפעיל את השיר כחלק מה-"Get Psyched Mix" והשיר גם נמצא בבלוג שלו.
ב-2004 להקת המטאלקור Atreyu הוציאה גרסת כיסוי לשיר.
השיר "Livin' on a Prayer" נחשב השיר הידוע והמוצלח ביותר של הלהקה, והוא עדיין מופיע במקומות הראשונים בסקרים שקשורים ללהקה ולפעמים מופיע במצעדים עשורים שלמים אחרי שיצא לראשונה כסינגל.
השיר מתאר את חייהם של טומי וג'ינה, זוג עני שנאבק לגמור את החודש ולשמור על היחסים.
במקור ג'ון לא אהב את השיר ולא רצה להכניס אותו לאלבום, אך בהמשך ריצ'י שכנע אותו שהשיר טוב.
בעקבות כך הלהקה החליטה לעבוד מחדש על השיר, לשנות את ריף הבאס ולהכניס לשימוש בשיר את הטולקבוקס, אפקט לגיטרה שמדמה דיבור אנושי.
והתוצאה הסופית הייתה הצלחה מסחררת.
בשירם "It's My Life" משנת 2000 הלהקה מזכירה את טומי וג'ינה, וגם שם יש שימוש בטולקבוקס.
השיר "Wanted Dead Or Alive" נכתב על ידי ג'ון וריצ'י, והוא נפתח כמעין שיר אקוסטי שיוצר אנלוגיה בין חייו של כוכב רוק לקאובוי, ומיד אחרי הפזמון השני יש סולו גיטרה חשמלית ואחריו בו השיר הופך לשיר הארד רוק.
השיר "Never Say Goodbye" הוא בלדת רוק רומנטית, והוא משמש לעיתים קרובות בארצות הברית ובייחוד בניו ג'רזי כשיר הזוגות בנשף סיום התיכון.
לעומת רוב השירים באלבום, השיר הוא שקט ואיטי.
האלבום נעשה הצלחה מסחררת מבחינת נתוני מכירות ומבחינת ההצלחה במצעדים.
בשנים 1986 ו-1987, 3 מהשירים בו הגיעו לעשרת הראשונים במצעד בילבורד הוט 100. "You Give Love A Bad Name" הגיע למקום הראשון ונשאר שם שבוע, וכעבור חודשיים "Livin' On A Prayer" הגיע גם הוא למקום הראשון ונשאר שם חודש.
"Wanted Dead Or Alive" הגיע למקום השביעי במצעד.
הישגים אלה הפכו את הלהקה ללהקת ההארד רוק הראשונה שהיו לה שני סינגלים במקום הראשון במצעד בילבורד הוט 100 ברצף, והאלבום הפך לאלבום ההארד רוק ראשון ששלושה שירים ממנו הגיעו לעשרת הראשונים במצעד (באלבום הבא "New Jersey" הם שברו שיא זה וחמישה סינגלים מתוך האלבום הגיעו לעשרת הראשונים במצעד.)
האלבום עצמו היה האלבום הראשון של הלהקה שהגיע למקום הראשון במצעד 200 האלבומים של בילבורד, והוא נשאר 8 שבועות במקום הראשון ו38 שבועות בטופ 5. הוא האלבום ה-49 הכי נמכר בארצות הברית בכל הזמנים.
מגזין "קראנג!" שם את האלבום במקום ה-44 ברשימת "100 אלבומי ההבי מטאל הכי טובים בכל הזמנים".
בגרסה המיוחדת שיצאה בשנת 2010, צורפו שלושה ביצועים מהופעות חיות של שירים באלבום: "You Give Love A Bad Name" (מהופעה ב-1987), "Livin' on a Prayer" (בהופעה מ-2008) ו-"Wanted Dead Or Alive" (גרסה אקוסטית מהופעה מ-1987).
ג'ון בון ג'ובי - שירה
ריצ'י סמבורה - גיטרה וטוקבוקס
אלק ג'ון סאץ' - גיטרה בס
דייוויד ברייאן - קלידים, פסנתר.
Slender: The Eight Pages (בעברית: סלנדר: שמונת הדפים) הוא משחק וידאו עצמאי מסוגת הישרדות-אימה, שיצא לאור בגרסת בטא ביוני 2012 ל-Microsoft Windows ו-OS X.
המשחק פותח על בסיס מנוע יוניטי על ידי Parsec Productions, בהובלתו של מארק ג'.
המשחק מבוסס על סלנדרמן, דמות בדיונית שמקורה בקריפיפסטה, המתוארת כיצור גבוה ורזה, חסר תווי פנים, אשר חוטף בני-אדם.
Slender: The Eight Pages הוא משחק המבוסס על סיפור אימה אשר הומצא בזמן לא ידוע בתחרות סיפורים מפחידים בפורום הנקרא something awful.
הסיפור מספר שבשנות ה-60–70 נחטפו עשרות ילדים על ידי מפלצת ששמה סלנדר אשר אף אחד לא הכיר.
לאחר כמה ימים נמצאו הגופות ביער ללא איברים פנימיים וללא דם.
לא היו שם שום סימנים או רמזים אשר יכולים היו להוביל לפתרון התעלומה.
האיש המסוים הזה לפי הסיפור צד ילדים ובזכות היפנוזה הוא מוביל אותם ליער ושם הורג אותם.
הסלנדר כביכול לא תוקף מבוגרים אלא אם כן המבוגר ראה אותו.
במקרים כאלה, המבוגר מקבל את "מחלת הסלנדר" אשר מאופיינת כמחלה שמובילה להזיות ופרנויה בנוגע לסלנדר.
המחלה גורמת לקורבן להשתגע ולהיכנס לקומה שבה הוא חולם סיוטים אין סופיים עם מרדפים על ידי סלנדר מן.
Slender: The Eight Pages מתחיל לאחר שהשחקן כביכול קיבל את "מחלת הסלנדר" שמובילה להזיות ולפרנויה.
השחקן שלכם נמצא בקומה וחולם סיוטים על סלנדר.
הוא יוכל לקום מהקומה אך ורק אם ימצא את כל 8 הדפים.
כל מה שיש לשחקן הוא פנס ומטרתו היא למצוא את שמונה הדפים המוחבאים במפה על חפצים אשר סימלו לשחקן משהו מהעבר.
במפה קיימים שנים עשר מקומות שבהם יכולים שמונת הדפים להימצא, ובכל משחק הדפים משנים את מיקומם.
ברגע שהשחקן אוסף את הפתק הראשון, סלנדר מתחיל לרדוף אחריו, בליווי רעש של צעדים כבדים, ככל שנאספים יותר דפים, למוזיקת הרקע מתווספים רעשי אימה שונים.
לשחקן אסור להביט על סלנדר יותר ממספר שניות אחרת יפסל, ובנוסף, השחקן נדרש להיות כל הזמן בתזוזה, אחרת סלנדר יתפוס אותו.
סלנדר לא יודע על קיומכם ביער עד אשר השחקן שלכם אוסף את הדף הראשון שלו.
ככל שמוצאים יותר דפים כך נהיה המשחק מאתגר יותר, כאשר בדף הראשון ההתקלות בסלנדר היא נדירה וככל שמתקדמים בדפים היא נעשית שכיחה יותר.
בדף השמיני הוא צץ בכל פינה, וכמו כן המוזיקה נפסקת.
בנוסף, תוחלת החיים של הפנס שניתן לשחקן דועכת עם הזמן, והשחקן עלול למצוא את עצמו בחשיכה מוחלטת.
עשרת המקומות שבהם ניתן למצוא את הדפים הם: אסם נטוש, שלושה סלעים גדולים המסודרים במעגל, קירות בטון מוצלבים, שישה עצים חתוכים, מנהרה אפלה, מכונית מקולקלת, טנדר וקרוואן סמוכים, עץ מפחיד חסר עלים, 7 מכלי דלק ריקים, ומבנה שומם הממוקם במרכז מפת המשחק.
כמו כן את זירת המשחק מקיפה גדר שכולאת את השחקן בתוך היער.
על כל דף מופיעים משפטים וציורים אשר נכתבו כביכול על ידי מישהו שנרדף על ידיו של סלנדר גם.
סלנדר מן הוא יצור גבוה ורזה מאוד מה שמוביל למקור השם שלו, הוא בעל חליפה ועניבה אדומה וכאשר הוא מתקרב אליכם מתוך גבו יוצאות ידיים נוספות שבזכותן הורג את הקורבנות שלו.
התכונה אשר מאפיינת את סלנדר יותר מכל היא שהוא חסר פנים ולא זז כשמבחינים בו.
במשחק השחקן משחק בעזרת מצלמה.
השחקן מקבל אזהרה ברגע שהוא מתקרב לסלנדר, בדמות רעשים סטטיים וטשטוש המסך, וכך יודע שעליו לברוח.
אם לא הספיק לברוח, הטשטוש מתחזק, מכבה את המסך ומראה למספר שניות את ראשו חסר הפנים, ואז השחקן מת.
למשחק הייתה השפעה רבה על תעשיית משחקי המחשב.
הוא החל להתפרסם כאשר משתמשי יוטיוב רבים התחילו לשחק בו ולעלות לאתר סרטונים של המשחק.
בעקבות המשחק נוצרו המון גרסאות חובבניות שלו, רובם הוכנו על ידי מעריצים של המשחק.
בשנת 2012 הודיעה החברה אשר פיתחה את משחק הסלנדר הראשון תפתח את משחק ההמשך הרשמי של סלנדר שייקרא "Slender: The Arrival" (בעברית: "סלנדר: ההגעה").
המשחק שוחרר לחנויות ב-26 במרץ 2013 בגרסת PC, הגרסה למחשבי MAC יצאה בהמשך.
במשחק שוב השחקן הולך בדרכי היער, הפעם בשעות הבוקר ועדיין עם מצלמה.
וככל שהוא מתהלך יותר, החשיכה יורדת.
סוג המשחק שמשוחק בגרסת הבטא שלו דומה למשחק הראשון של סלנדר, אך הפעם סלנדר נותן יותר אזהרות על בואו, הוא מסוגל הפעם ללכת ולרדוף אחרי השחקן.
אם אתם הולכים לחדר עם יציאה אחת, סלנדר יכול לנעול אותה.
כמו כן, המקומות בהם ניתן למצוא את הדפים השתנו.
במשחק המלא השחקן משחק עם דמות ששמה לורן, אשר חבריה הטובים (ג'ואי, קארל וקייט) נעלמו ביערות.
בכל אחד מחמשת שלבי המשחק יש משימה שצריך לעשות כדי לעבור לשלב הבא.
שלב הראשון: לורן מגיעה לביתה של קייט ומגלה שהוא מבולגן.
לורן אוספת פנס ואת המפתחות לחצר האחורית של הבית.
לאחר מכן נשמעת צרחתה של קייט מכיוון היער.
שלב שני: השלב השני הוא רימייק של המשחק הקודם.
לורן מסתובבת ביער ואוספת פתקים.
לאחר אספת שמונת הפתקים סלנדרמן תוקף את לורן.
בשלב זה ניתן לראות את ג'ואי (גיבור המשחק הקודם) כזומבי (דבר המסמל שהוא לא שרד את אירועי המשחק הקודם ונרצח על ידי סלנדרמן).
שלב שלישי: לורן מתעוררת בצד אחר של היער ליד מפעל קטן.
השחקן צריך לנווט את לורן במפעל ולהפעיל שישה גנרטורים שיפעילו מעלית שיוציאו את לורן משם.
הפעם לורן לא נרדפת על ידי סלנדרמן אלא על ידי יצור הלובש ג'קט לבן ומסכה לבנה ששמו צ'ייסר.
לורן הפעם יכולה להגן על עצמה באמצעות סנוורו של צ'ייסר עם הפנס שלה.
שלב רביעי: בשלב הרביעי משחקים את קייט בפלשבק.
שעות ספורות לפני תחילת המשחק.
קייט נרדפת על ידי סלנדרמן בביתה.
השחקן צריך לנווט את קייט בביתה ולסגור את הדלתות והחלונות כדי למנוע מסלדרמן להיכנס.
בסופו של דבר הוא מצליח להיכנס וזורק את קייט מחלון חדרה.
לאחר שלב זה מתברר שצ'ייסר הוא למעשה קייט אחרי שנרצחה על ידי סלנדרמן ועכשיו נתונה תחת שליטתו (בדומה לג'ואי)
שלב חמישי: לורן צריכה להגיע במהירות למגדל הרדיו תוך כדי להימנע ממפגש עם סלנדרמן.
במהלך המרדף מתחילה שרפה ביער ולכן צריך להימנע גם ממגע עם האש.
בהגעה למגדל הרדיו לורן מוצאת את גופתו השרופה של קארל (החבר של קייט) והקלטה של מותו.
לאחר מכן היא מותקפת על ידי סלנדרמן.
המשחק נגמר ברגע הזה אם משחקים ברמה הקלה.
אם משחקים ברמת קושי בינונית יש סצנה נוספת של לורן מתעוררת בבוקר שלמחרת מחוץ למגדל הרדיו שלה.
אם משחקים ברמת הקושי הקשה, לורן מתעוררת במרתף בצריף שרוף (שנראה בשלב השני) יחד עם הזומבי של ג'ואי.
אחרי שהיא מתחמקת ממנו היא רואה את קייט בוכה.
כשהיא מתקרבת אליה קייט מתנפלת עליה.
המשחק נגמר כשרואים את לורן (מתה או מחוסרת הכרה) נגררת אל מחוץ למסך על ידי גורם לא ידוע.
שלבים סודיים: לאחר סיום המשחק ניתן לשחק בארבעה שלבים סודיים:
שלב סודי ראשון: בשלב הסודי ניתן לשחק לאחר סיום המשחק.
אחרי סיום המשחק צריך להתחיל את המשחק מהתחלה ולאסוף את כל הפוסטרים של ילד שנקרא צ'ארלי מפרסון שנעלם לפני כמה שנים.
אסוף כל הפוסטרים מביאים את השחקן לתפריט הראשי כאשר יש רק אפשרות של יציאה או בחירת שלב.
בבחירת השלב, כל התמונות של השלבים יוחלפו בפוסטרים.
לחיצה על הפוסטר מובילה לשלב הסודי.
בשלב הסודי השחקן משחק את קארל, רגעים ספורים לפני מותו.
הוא מסתובב בביתה של קייט במטרה לברוח מסלנדרמן.
הפעם הגרפיקה של הבית ירודה יותר ובנוסף יש עיוותים משונים במצלמה של הבית.
בסופו של דבר סלנדרמן תופס את קארל ומצית אותו (ולכן גופתו של קארל נמצאה שרופה).
לאחר מכן מופיעות פניו של צ'ארלי שהופכות באטיות לפניו של סלנדרמן.
דבר המרמז שסלנדרמן הוא למעשה צ'ארלי.
לאחר סיום השלב הסודי המשחק קורס.
שלב סודי שני: בשלב הסודי השני הוא שחזור מדויק של המשחק הקודם.
משחקים עם קייט ביער שצריכה לאסוף דפים.
לאחר שמוצאים את כולם סלנדרמן מופיעה ואומר לקייט שיש לו תוכנית גדולה עבורה.
שלב סודי שלישי: בשלב זה משחקים עם קארל.
הוא מסתובב בבית משפחתו של צ'ארלי מתינסון ובורח מהזומבי של ג'ואי.
בסופו של דבר הוא עד לאביו ואחותו של צ'ארלי בורחים מהבית.
שלב סודי רביעי: בשלב זה משחקים עם צ'ארלי אשר מבלה עם משפחתו בים.
הוא מהופנט על ידי סלנדרמן לבוא לתוך היער.
בשלב צריך לאסוף את החפצים של צ'ארלי מפרסון.
לאחר אספת כולם סלנדרמן מופיע ותוקף את צ'ארלי מפרסון.
Sleeping Dogs הוא משחק פעולה בגוף שלישי אשר מתרחש בהונג קונג שבסין.
במקור המשחק פותח על ידי האולפן United Front תחת השם True Crime: Hong King, אך בוטל על ידי Activision בעקבות בעיות תקציביות.
מספר שבועות לאחר מכן, חברת Square Enix רכשה את הזכויות המלאות על המשחק מלבד על השם "True Crime".
האולפן Square Enix London המשיך את הפיתוח מאותה נקודה בה האולפן United Front הפסיק.
המשחק עוקב אחרי ווי שין (Wei Shen) אשר נשלח על ידי מפעיליו להיכנס לתוך הטריאד בהונג קונג ולהפיל אותם מבפנים.
ווי שין (Wei Shen) הוא שוטר סמוי אשר נולד בהונג קונג וגדל רוב חייו בסן פרנסיסקו.
באחת ממשימותיו הוא עורך עסקה עם שותפו נאג (Nag) בנמל בהונג קונג.
העסקה משתבשת והמשטרה רודפת אחרי ווי ונאג.
בסופו של דבר הם נתפסים.
ווי נפגש עם מעבידו ריימונד מאק (Raymond Mak) ועם שוטר בריטי שעובד בהונג קונג בשם תומאס פנדרו (Thomas Pendrew).
בסוף ווי משתחרר ונפגש עם חבר ילדותו ג'קי מא (Jacky Ma).
ג'קי מכניס אותו לכנופיית רחוב שאותה מנהיג וינסטון צ'ו (Winston Chu), חבר ילדות נוסף שלהם אשר כעת בדרגה בכירה בכנופיית טריאד בשם סאן און יי (Sun On Yee).
וינדסטון שולח את ווי להשיג שטחים שמפקד בכיר נוסף בטריאד בשם דוגאייס לין (Dogeyes Lin) כבש מהם.
באחת המשימות נתפס ווי שוב והוא נפגש עם מפקדת במשטרה בשם ג'יין טאנג (Jane Teng) ולשם מגיע פנדרו ומשחרר את ווי.
ווי ממשיך לעבוד עם וינסטון והם מנסים בשקט להשיג שטחים מדוגאייס.
בסוף וינסטון ופאגי (Peggi) מתחתנים ואחד מהאורחים בחתונה הוא ראש הטריאד, הדוד פו (Uncle Po).
בחתונה כנופיית טריאד בשם 18K תוקפת, וינסטון ופאגי נהרגים והדוד פו נפצע.
בפגישה בבית החולים נמצאים ווי, "חיוך גדול" לי (Big Smile Lee), "אף שבור" ג'יאנג (Broken Nose Jiang), הווארד "שני סנטרים" טסאו (Howard "Two-Chin" Tsao) ו-"חטטים" צ'וק (Pockmark Cheuk).
הדוד פו מעניק לווי את הדרגה של כל מי שבפגישה, קוטב אדום (Red Pole), שהיא דרגה בכירה בכנופיה.
ווי מחליט להכניס את ג'קי לסאן און יי.
ווי נפגש עם אמו של וינסטון והיא מבקשת ממנו להביא את ג'וני פני עכברוש (Johnny Ratface) אשר אחראי למות וינסטון.
אחרי שהיא הורגת אותו היא מבקשת מווי להביא את דוגאייס שהוא אחראי גם על מות וינסטון.
ווי מקבל ממפעיליו משימה - לנסות ולקשור קשרים עם סאני וו, אדם עשיר ומבוקש על ידי המשטרה.
אחרי זה מתקשרת ג'יאנג ואומרת שהדוד פו נפטר.
בלוויה נמצאים 18K וסאני ולשם מגיע פנדרו שלוקח את סאני למעצר ונותן ל18K להיות שם.
אחרי קרב ארוך מנצחים הסאן און יי את 18K.
בסוף מתחילים ווי וג'קי לחבור ביחד ובזמן הזה ג'קי נכנס לכלא ואחרי שהוא יוצא הוא גם מותקף מספר פעמים ופעם אחת אף נקבר חי אך ווי מציל אותו.
ווי מקבל הודעה מג'קי לבוא אליו.
כשהוא מגיע הוא רואה את ג'קי מת ומספר אנשים תופסים את ווי ומענים אותו.
ווי בורח ומבין ש-"חיוך גדול" לי הוא האחראי לזה.
ווי מגיע פצוע לקרב נגד -"חיוך גדול" לי ובסופו של דבר מצליח להרוג אותו.
ווי נפגש עם טאנג ולשם מגיעה לימוזינה ובה נמצאת ג'יאנג אך היא מוותרת לווי כי הוא היה נאמן מאוד.
היא שולחת לווי חבילה ובה סרטון שמראה איך מת הדוד פו.
בסרטון רואים את פנדרו מרעיל את דוד פו.
ווי מאשים את פנדרו בעזרת ראיות וכך נכנס פנדראוו לכלא.
ווי אומר לו שהוא לא ישרוד שם כי בכלא יש אנשים מסוכנים שפנדרו אחראי לעצירתם.
למשחק יש את בקרת הקרב המתקדמת מכל משחקי הגוף השלישי הקיימים בימינו.
לווי יש בהתחלה אך ורק כמה קומבואים פשוטים של אגרופים ובעיטות פשוטות אך ניתן ללמוד סוגים שונים של צירופי בעיטות ואגרופים שמאפשרים לפגוע יותר ביריב.
ובנוסף להכל ניתן להשתמש בסביבה נגד היריב ישנם כמה סוגים של יריבים שניתן לחלק לפי רמות קושי לחיסולם בריוני רחוב, אנשים מאפיה מדרגה נמוכה, בינונית, גבוהה ובוסים.
סוג היריב הכי פשוט כל מכה שניתנת פוגעת בהם ופשוטים לחיסול עובדים למען המאפיות אך לא נחשבים חשובים בכלל הם לרוב משמשים לשמירה על מקומות השייכים למאפיה ורק עם פיקוח של מישהו מדרגה גבוה יותר.
סוג של יריב שיותר נפוץ בסוף המשחק כאשר מתחילה מלחמה פנימית בין היורשים של הדוד פו.
הם חזקים יותר בריוני רחוב אך לא בהרבה ההבדל הכי מורגש רמת הבריאות שהם מורידים שווה לבריוני רחוב אבל לא קל לחסל אותם יש להם יותר חיים והם יודעים להדוף מכות פשוטות אך לא קומבואים.
הם יותר שרירים מכל סוגי היריבים ופחות פגיעים ויותר חזקים הדרך היחידה להכניס להם מכה היא לחכות למכה ראשונית שלהם להדוף ולהחזיר להם במכות כי יש כמה שניות של פגיעות אך השניות האלו יכולות להספיק לקומבו.
היריב בין הכי חזקים במשחק מכה שלהם יכולה להוריד עד שליש מפס הבריאות אבל לעומת זאת הם פגיעים עד כדי כך שהם לא יכולים להגן עקב היותם בעלי משקל כבד והתנועות "הכבדות" שלהם.
כוחם ובניה הכללית שלהם בנויה כמו של אנשים מאפיה מדרגה בינונית אך לבוסים תמיד יש יתרון על פני השחקן (סכין, חרב, גרזן או פציעה חמורה של ווי שלא מאפשרת לתקוף יותר מידי טוב).
בקרת הירי במשחק לא שונה בשליטה ובמראה מ־GTA IV זאת אומרת סגנון התחבא ותירה במשחק ווי יכול להתחבא ואם השחקן מחליט לקפוץ מעל המחסה הוא יקבל בזמן הקפיצה האטת זמן שתאפשר לו לפגוע ביותר יריבים וכמובן ישנם חומרי נפץ שאפשר לפוצץ ליד היריב ולגרום לו נזק בלי לפגוע בו ישירות.
Slaughterhouse (בתרגום חופשי לעברית: בית מטבחיים) היא להקת היפ הופ הכוללת את הראפרים: רויס דה ''9'5, ג'ו באדן, ג'ואל אורטיז ו-Crooked I.
הם חתומים כעת בחברת התקליטים שיידי רקורדס (בבעלות אמינם), ובחברת התקליטים אינטרסקופ רקורדס.
הלהקה הוקמה בסוף 2008 לאחר שג'ואל אורטיז, Crooked I, רויס דה ''9'5 וג'ו באדן הופיעו יחד בשיר "Slaughterhouse" מהאלבום "Halfway House" של ג'ו באדן.
הם החליטו להקים ביחד להקה וקראו ללהקה על שם השיר שבו שיתפו פעולה יחד.
כל ארבעת חברי הלהקה עוררו בעברם המוזיקלי מידה מסוימת של מחלוקת.
הם התייחסו לעובדה זו בשיר "Move On" שם אמרו לכל השואלים, כי עברם מאחוריהם ושאלות הנוגעות לאירועים אלו אינן רלוונטיות, לדעתם.
האלבום הראשון של הרביעייה בתור להקה יצא לאור ב-11 באוגוסט 2009 תחת חברת התקליטים E1 Music.
דווח שהאלבום הוקלט במשך שישה ימים בתחילת חודש יוני.
מפיקי האלבום היו די ג'יי ח'ליל, מיסטר פורטר, דה אלכימיסט ו-StreetRunner.
ב-18 ביוני 2009 יצא לאור הסינגל הראשון (הלא רשמי) מתוך האלבום דרך חשבון הטוויטר של ג'ו באדן.
שמו של הסינגל היה "(Woodstock (Hood Hop" ובו התארחו צמד הראפ .M.O.P.
הסינגל הרשמי הראשון היה "The One".
בסוף 2009 יצא לאור הקליפ השני מהאלבום לשיר "Microphone", שבוים על ידי ריק קורדארו.
אלבום הבכורה שלהם מכר כ-18,000 עותקים בשבוע הראשון (רק כ-20,000 נשלחו לחנויות), ועד 5 בספטמבר עמדו המכירות על כ-31,000 עותקים בסך הכל.
השמועות על החתמת הלהקה בחברת התקליטים שיידי רקורדס גברו מאוד, ובסופו של דבר במרץ 2010 פרסם ג'ואל אורטיז בחשבון הטוויטר שלו האשמות כנגד חברת E1 Music, שלדבריו ניסו לחסום את ההתקשרות שלהם עם חברת שיידי רקורדס ורמז שגורם אחר מעורב בעניין.
בתגובה לטענות מצד חברת Amalgam Digital אמר ג'ו באדן, כי סיבוכים עם חברת E1 Music היו הגורם לכך שהעסקה עם שיידי רקורדס לא יצאה לפועל בעבר.
הלהקה הוציאה לאור את השיר "(Beamer, Benz or Bentley (ShadyMegaMix" כשהם עדיין חתומים ב-E1 Music.
הלהקה (ללא ג'ו באדן) התארחו באלבום Recovery של אמינם בשיר "Session One", גם זה בעודם חתומים ב-E1 Music.
ב-8 בפברואר 2011 הוציאה הלהקה לאור את המיני אלבום "Slaughterhouse EP", שכלל ארבעה שירים חדשים ושני רמיקסים לשירים ישנים.
ב-12 בינואר 2011 אושר באופן רשמי שהלהקה חתמה יחד עם הראפר Yelawolf בשיידי רקורדס.
שניהם הופיעו יחד עם אמינם בשער של המגזין XXL במרץ 2011.
ב-19 באוגוסט 2012 הוציאה הלהקה לאור את המיקסטייפ "On The House".
תשעה ימים לאחר מכן (ב-28 באוגוסט) הלהקה הוציאה לאור את אלבומם השני, "Welcome to: Our House".
בשבוע הראשון לצאת האלבום נמכרו כ-52 אלף עותקים בארצות הברית.
שם האלבום פרטי האלבום מקום במצעדים מכירותUSUSR&BUSRapCANNLSWIUK Slaughterhouse תאריך: 11 באוגוסט 2011
שם האלבום פרטי האלבום מקום במצעדים מכירותUSUSR&BUSRap Slaughterhouse EP ,תאריך: 8 בפברואר 2011
Slaves and Masters (מאנגלית: עבדים ואדונים) הוא אלבומה השלושה עשר של להקת הרוק הבריטית דיפ פרפל שיצא לאור בשנת 1990. זהו האלבום היחידי שבו השתתף כסולן ג'ו לין טרנר, שהצטרף ללהקה שנה קודם לכן, לאחר שפרש מלהקתו של ריצ'י בלקמור ריינבו, שגם שם שימש כסולן.
מכירות האלבום לא היו מוצלחות במיוחד, ובמצעד הבילבורד הוא הגיע רק למקום 87. עם זאת, מסע ההופעות של האלבום שנערך בשנת 1992, היה מוצלח, ובמיוחד באירופה.
לצורך קידום האלבום הופקו שני וידאו קליפים, לשירים: "King of Dreams"ו-"Love Conquers All", שניהם בהשתתפות חברי הלהקה.
האלבום יצא במהדורת CD כשאורכם של השירים שונה.
רוג'ר גלובר - גיטרה בס, קולות רקע
ג'ו לין טרנר - שירה
SlideShare הוא אתר אינטרנט המשמש כמאגר ידע שיתופי עבור מצגות.
זהו אוסף מקוון של נתונים מובנים המורכבים ממקורות מידע רבים הכוללים מידע מתוך אתרי אינטרנט אחרים ומתוך מצגות המועלות על גבי האתר.
מטרתו של האתר היא ליצור מאגר ידע עולמי שמאפשר לאנשים לגשת למידע משותף בצורה יעילה, לעיתים גם על ידי קבצים.
האתר עלה לאוויר בתאריך 4 באוקטובר 2006 בתור אתר לשיתוף והעלאת מצגות עבור כל משתמש רשום.
האתר נרכש על ידי חברת LinkedIn ב-3 במאי 2012 תמורת 118.75 מיליון דולר ונרכשה על ידי scribd ב-2020. ובמהלך השנים נוספו אליו גם מצגות של מוסדות אקדמיים ומסחריים.
בנוסף, נוספו לו גם קטעי וידאו ושיעורי הרצאות מקוונות בשידור חי ואפשרויות נוספות כגון הוספת הודעות טוקבקים אישיות.
נכון ל-2020 לאתר 70 מיליון משתמשים.
הפסקול של הסרט שוחרר ב-6 במאי 2003 על ידי וורנר מיוזיק גרופ ו-Maverick, כאשר השיר עצמו שוחרר ב-26 במאי.
Sleeping Awake הוסף יותר מאוחר כשיר בונוס לאלבום Payable on Death של .P.O.D.
הווידאו והמילים של השיר הושראו ישירות מהסרט מטריקס Reloaded, בשיר ישנה חזרה על השורה 'Dreaming of Zion', המתייחסת לעיר האנושית האחרונה על פני כדור הארץ כפי שבסרט.
בסרטון של השיר רואים שתי גרסאות של הלהקה מבצעים את השיר.
בחדר הראשון, הלהקה מבצעת את השיר בלבוש שחור ומשקפי שמש, בדומה לדמויות מהמטריקס.
חדר זה הוא ייצוג של המציאות הווירטואלית במחשב, הידוע בשם המטריקס מסדרת הסרטים.
החדר השני הוא ייצוג של העולם המציאותי מחוץ ל"מטריקס", והלהקה בחדר זה לבושים באופנת העיר Zion, עם בגדים ישנים ומלוכלכים כמו של התושבים שם.
שתי המציאויות נראות כהשקפה אחת של השנייה, הם נעים באותו אופן אחד של השני בהשקפה כל הזמן אך הם לא רואים אחד את השני, הלהקה שנמצאת במטריקס מנגנות על כלי נגינה המותאמים לאנשים המנגנים ביד שמאל על מנת להראות כי זו באמת השקפה.
בסוף הסרטון, שלושת המילים האחרונות מנפצות את המראה שמפרידה בין שני החדרים, ובכך מאפשרות לשתי הלהקות לראות אחת את השנייה.
מצעד מקום שיא בילבורד Mainstream Rock Tracks 20 בילבורד Modern Rock Tracks 14 מצעד הסינגלים הבריטי 42
Slither.io הוא משחק רשת מרובה משתתפים מסוגת אסטרטגיה-פעולה שפותח על ידי סטיב האוס בשנת 2016. אפליקציית המובייל של המשחק לאנדרואיד ו-iOS הגיעו לראש טבלת המשחקים בחנויות האפליקציות בחודש מאי 2016.
המשחק מורכב משחקנים (המגלמים נחשים בעלי אורכים משתנים) המסתובבים ברחבי מפה דו-ממדית.
מטרת המשחק היא לצבור הכי הרבה נקודות על ידי "אכילה" של כדורים צבעוניים וזוהרים (המפוזרים ברחבי המפה) ובכך להיות הנחש הארוך ביותר בשרת.
ניתן לגרום להאצת הנחש, אך גם לאיבוד מסה ונקודות (שנשארות מאחור במסלול שעשה השחקן) – על ידי לחיצה על מקש הרווח או על העכבר בעת משחק במחשב, או על ידי לחיצה כפולה בטלפונים חכמים.
כאשר שחקן נוגע בראשו בשחקן אחר – השחקן שנפגע בראשו מפסיד וגופו מתפרק לכדורים זוהרים, ששחקנים אחרים יכולים "לאכול".
בשולי המפה יש גבול אדום שיפסול כל שחקן שיגע בו.
אסטרטגיה מקובלת לנחש גדול היא להקיף נחשים אחרים ולהקטין את קוטר ההקפה עד שלשחקן בפנים אין לאן לפנות מבלי להתנגש במקיף.
האסטרטגיה הנגדית היא שהנחש המוקף נצמד אל המקיף ומבצע תנועה דומה בתוך המעגל, כך הוא חוסם את האפשרות של הנחש המקיף לצמצם את רדיוס ההקפה.
בצד ימין של המסך ישנה טבלה עם שמותיהם של השחקנים בעלי הניקוד הגבוה בשרת, מפה ובה המיקום של השחקן בתוך המשחק, לצד מספר הנקודות שצבר.
בעבר, בחירת צבע העור באופן עצמאי הייתה מותנית בשיתוף המשחק בפייסבוק או בטוויטר.
כיום כל שחקן יכול לבחור בתפריט הראשי את צבע העור.
קיימים עשרות צבעי עורות שונים במשחק, שרובם זמינים עבור כל מי שמתקין את התוסף המיוחד של המשחק, דרך דפדפן כרום.
בנוסף יש אפשרות לצבוע את עור הנחש שלך לבד.
בין צבעי העורות יש צורות מיוחדות, מחוות למשחקי רשת, אפליקציות, פוליטיקאים עולמיים ודגלי מדינות.
יש כמו כן אפשרויות להוספת אביזרים שונים.
Sledgehammer (בעברית: פטיש) הוא שיר שהוקלט על ידי הזמרת הברבדית ריהאנה.
הוא יצא ב-27 ביוני 2016 כסינגל לקידום הסרט "סטארטרק: אל האינסוף".
השיר מתנגן בסצנת הקרדיטים בסוף הסרט אבל אינו חלק מפסקול הסרט.
השיר נכתב על ידי סיה פרלר, ריהאנה וג'סי שטקין.
הווידאו קליפ לשיר יצא ב-30 ביוני 2016 וצולם כולו על ידי מצלמות IMAX.
השיר הגיע למקום ה-69 במצעד הסינגלים של בריטניה, ובארצות הברית לא נכנס השיר למצעדים אך הגיע למעמד מכובד.
בתחילת הקליפ נראה כאילו הצופה נכנס לתוך יקום אחר כאשר רואים שלל כוכבי לכת ואז "נשאבים" לעולם כלשהו כשכולו מכוסה סלעים והכל שומם מסביב.
לאחר מכן ניתן לראות את ריהאנה עומדת מתחת לסלע עצום כאשר היא לבושה בשמלה כתומה ומהודרת, כשפניה נראות כפני חייזר מהכוכב עצמו, תוך כדי הכל היא מתחילה לשיר את השיר וניתן לראות חלליות עפות באוויר וריהאנה בעצם נראית כשולטת בהם בעזרת תנועות ריקוד.
לאחר מכן הכל הופך חשוך, וריהאנה, בעזרת כוח מסתורי, מעיפה ומרימה סלעים באוויר.
לאחר מכן, היא נראית כמביטה על כוכב לכת כלשהו (הולוגרמה) ומשנה אותו בעזרת תנועות.
לאחר מכן מופיעים מספר שיבוטים שלה בכל מקום תוך כדי שהם נעלמים וחוזרים, הקליפ נגמר כאשר החללית אשר נשאבה בהתחלה לכוכב חוזרת בחזרה למסלולה.
הקליפ בוים על ידי פלוריה סיגיסמונדי.
sleep (בעברית: "שינה") היא פקודה במערכות ההפעלה יוניקס המשהה ביצוע תהליך, תוכנית או פעולה עבור פרק זמן המוגדר מראש.
פרק הזמן המוגדר כברירת מחדל הוא שניות אך ניתן גם להגדיר דקות, שעות או ימים.
המתנה של 20 שניות sleep, בסביבת יוניקס, יתבצע כדלקמן:
המתנה של 5 שעות sleep, בסביבת יוניקס, יתבצע כדלקמן:
ניתן לשלב ערכי זמן לצורך עבודה נוחה יותר:
sleep 3s - תהליך יושהה למשך 3 שניות.
sleep 3m - תהליך יושהה למשך 3 דקות.
sleep 3h - תהליך יושהה למשך 3 שעות.
sleep 3d - תהליך יושהה למשך 3 ימים.
כמו כן, בעזרת פקודת sleep ניתן לבצע רצף פעולות במהלכן התהליך יושהה לפרק זמן קצוב.
בסביבת חלונות הפקודה המקבילה לפקודת sleep היא: timeout.
השימוש בממשק שורת הפקודה, כדלקמן:
Slide (בעברית: להחליק) הוא שיר של הדי ג'יי והמפיק הסקוטי קלווין האריס.
בשיר משתתפים הזמר האמריקאי פרנק אושן, הראפרים האמריקאים קוואבו ואופסט מתוך להקת ההיפ-הופ מיגוס.
שיר זה הוא הסינגל המוביל מתוך אלבום האולפן החמישי של האריס, Funk Wav Bounces Vol.1, שפורסם ב-23 בפברואר 2017 דרך חברת התקליטים סוני מיוזיק.
ב-21 בפברואר 2017, הודיע האריס על "Slide", ושיתוף פעולה עם הזמר האמריקאי, פרנק אושן, ולהקת ההיפ-הופ האמריקנית מיגוס.
אושן, האריס ומיגוס זכו לקרדיטים על השירה והכתיבה, בעוד שההפקה התבצעה על ידי האריס בלבד.
השיר פורסם ב-23 בפברואר 2017. השיר הוא שיתוף הפעולה הראשון של אושן מאז שעזב את דאף ג'אם, וכן שיתוף הפעולה הראשון של מיגוס עם האריס ואושן.